ELTE Apáczai Csere János Gyakorló Gimnázium és Kollégium

Az ELTE Apáczai Csere János Gyakorló Gimnázium és Kollégium az ELTE gyakorlóiskolája Budapesten. Az ország egyik legszínvonalasabb középiskolája: komplex természettudományi tagozatának diákjai a Nemzetközi Kémiai Diákolimpia rendszeres résztvevői, az OKTV-döntőkben évente 20-30 diákkal képviseltetik magukat – kémia mellett a legkülönfélébb tárgyakból is –, valamint egyéb országos tanulmányi versenyek döntőiben is rendkívül magas az iskola diákjainak részvételi aránya, emellett a különböző középiskolai rangsorok első 10-20 helyezettjei között szerepel az iskola immár évtizedek óta, a továbbtanulási arány igen magas. Nevét a magyar filozófusról és pedagógusról, Apáczai Csere Jánosról kapta. Jelenleg 6 és 4 osztályos egyetemi gyakorló gimnáziumként működik. Története Épülete Az épület Reichl Kálmán építész tervei alapján épült 1911–1912-ben (más források szerint 1911–1913-ban) iskolaépületként. Stílusa art déco jellegű. A mai iskola elődei 1911–12-ben elemi és polgári iskolaként indult az oktatás: Cukor utcai részében polgári leányiskola, az Eötvös Loránd (Papnövelde) utcai részében elemi iskola működött. 1948–1955 között az épületet a Budapesti Pedagógiai Főiskola vette igénybe. 1955-ben ennek Szegedre telepítése után indult a mai iskola elődje, Cukor utcai Gyakorló Általános Iskola és Gimnázium néven, 12 évfolyammal: 4 alsó tagozat, 8 felső tagozat és 8 gimnázium rendszerben. A gimnázium indulásakor évfolyamonként 2-2 osztályt a Trefort utcai gyakorlógimnáziumból helyeztek át. Valamennyi osztály fiúosztály volt. 1957-ben az iskola az Apáczai Csere János nevet kapta. Kollégium A kollégiumot 1970. március 9-én alapította az Eötvös Loránd Tudományegyetem, a Művelődésügyi Minisztérium és a Pénzügyminisztérium. Az alapító okmány kimondta, hogy az iskolában folyó általános iskolai képzést fokozatosan meg kell szüntetni, és annak helyén egy 100 személyes diákotthont kell létrehozni 50 fiú- és 50 lánytanuló részére. Az alapító okmány szerint csak vidékről lehetett felvenni tehetséges tanulókat, és csak fizikai dolgozók gyermekeit. Az egy év alatt elkészült fiúkollégium már 1971-ben tanulókat fogadott. A lánykollégium rá két évre készült el. A kollégium matematikából, magyar nyelvtanból és oroszból „felvételiztetett” az iskolai tanárok segítségével. Az iskola kollégistáinak külön programok/szakkörök találhatók. Sok kollégista lett versenysakkozó a szakkörnek köszönhetően. Az iskola igazgatói Dr. Fischer Vilmos (1955–1959) Dr. Temesi Alfréd (1959–1969) Tardos Ivánné (megbízott, 1965–1968) Bucskó Béla (1969–1970) Fazekas Mihály (1970–1989) Dr. Pfeiffer Ádám (1989–1997) Pósfai Péter (1997–1998) Molnár Zsolt (1998–1999) Flórik György (1999–2000) Pákó Gyula (2000–2001) Munkácsy László (2001–2017) Salga Imre (2017–2022) Jankovics László (2022–) Oktatás Eredmények Az iskola oktatásában fontos szerepe van az országos középiskolai tanulmányi versenyeknek (OKTV). Kémia tantárgyból hagyománya van a Nemzetközi Diákolimpián és a Nemzetközi Természettudományi Olimpián (IJSO) való részvételnek.[forrás?] Rangsor Híres diákjai Koczka Zsolt nemzetközi sakkmester Csabai Domonkos, nemzetközileg elismert teknős tenyésztő (kihalással fenyegetett hüllők tenyésztése) Dr. Téglássy Zoltán, orvos, író, jazz zenész Dr. Varga Iván, nemzetközileg elismert ügyvéd Híres tanárai Akik jelenleg tanítanak az intézményben Zsigri Ferenc, Arany Katedra emlékplakett kitüntetés birtokosa, Rátz Tanár Úr-életműdíj kitüntetett. Villányi Attila, az Ötösöm lesz kémiából és más kémiai témájú könyvek szerzője, a Rátz Tanár Úr-életműdíj kitüntetettje. Tóth László, Raoul Wallenberg-díjas tanár, a vitaszakkör vezetője, több híresebb disputaverseny nyertes csapatának felkészítője. Akik már nem tanítanak az intézményben Ádám Emil, karnagy, zeneszerző, ének-zene vezetőtanár Bucskó Béla, biológia–földrajz, évtizedeken át igazgatóhelyettes, 1959-től közel 60 évig az intézményben; a zártláncú oktató TV-studió létrehozója Holics Lászlóval (1960-as években) Czapáry Endre, Rátz Tanár Úr-életműdíjjal, Apáczai Csere János-díjjal, Beke Manó-emlékdíjjal kitüntetett matematika vezetőtanár Czirók Ede, Szent-Györgyi Albert-díjas vezetőtanár, kémiaérettségi-felkészítő könyv szerzője. 2008-ig tanított az intézményben Falta Zoltán (1932-2011), matematikatanár Flórik György, fizika szakos vezetőtanár, a Rátz Tanár Úr-életműdíj kitüntetettje Hack Frigyes dr., matematika–fizika–ábrázoló geometria szakos vezetőtanár, tankönyvszerző (Függvénytáblázatok); 1965-től 1974-ig tanított az iskolában Harkay Pál, földrajztanár, földrajzkönyv írása mellett jelentős ismeretterjesztői és szakirodalmi tevékenységgel Holics László, fizika vezetőtanár, számos középiskolai fizika tankönyv és példatár szerzője, a Rátz Tanár Úr-életműdíj kitüntetettje, a KöMaL Fizikai rovatának szerkesztője, 1959-től 2010-ig tanított az intézményben; a zártláncú oktató TV-studió létrehozója Bucskó Bélával (1960-as években) Karakas Gábor, legendás kémia vezetőtanár, 1960 és 1999 között tanított az intézményben Korányi Erzsébet dr., középiskolai matematika-tankönyvek, érettségi-feladatgyűjtemények szerzője Mihályfi László, többszörös magyar rövidtávfutó bajnok, Magyarország örökös bajnoka Nagy Sz. Péter dr. (1943-2008), magyartanár, irodalomtörténész, az irodalomtudományok kandidátusa Pfeiffer Ádám dr., kémiatanár, középiskolai tankönyvek szerzője, a Rátz Tanár Úr-életműdíj kitüntetettje Reiman István, matematika óraadó tanár, a Rátz Tanár Úr-életműdíj kitüntetettje Sain Márton, matematikatanár, matematikatörténet-kutató; a Matematikatörténeti ABC és a Nincs királyi út könyvek szerzője, feladatgyűjtemények és a hozzájuk tartozó tanári segédkönyvek szerkesztője, társszerzője Száray Miklós, középiskolai történelemkönyvek szerzője Tihanyi Ferenc dr., földrajz vezetőtanár Vágó György, angol, német, orosz vezetőtanár, (nemzetközi diákkapcsolatok szervezője) A kollégium híres nevelői Nyilas Atilla, költő Jegyzetek Források A gimnázium saját listája a neves diákokról A gimnázium saját listája igazgatókról, tanárokról További információk ELTE Apáczai Csere János Gyakorló Gimnázium és Kollégium honlapja Az iskola internetes hírportálja Cikk a Mindentudás Egyetemén